
Parlamentul European,
–	având în vedere propunerea Comisiei prezentată Parlamentului European și Consiliului (COM(2022)0134),
–	având în vedere articolul 294 alineatul (2), articolul 43 alineatul (2) și articolul 118 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0130/2022),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Comitetului Economic și Social European din 13 iulie 2022[footnoteRef:1], [1:  	JO C 443, 22.11.2022, p. 116.] 

–	având în vedere avizul Comitetului Regiunilor din 30 noiembrie 2022[footnoteRef:2], [2:  	JO C 79, 2.3.2023, p. 74.] 

–	având în vedere acordul provizoriu aprobat de comisia competentă în temeiul articolului 74 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 27 noiembrie 2023, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere avizul Comisiei pentru afaceri juridice și avizul Comisiei pentru comerț internațional,
–	având în vedere raportul Comisiei pentru agricultură și dezvoltare rurală (A9-0173/2023),
1.	adoptă poziția sa în primă lectură prezentată în continuare[footnoteRef:3]; [3:  	Prezenta poziție înlocuiește amendamentele adoptate la 1 iunie 2023 (Texte adoptate, P9_TA(2023)0210).] 

2.	aprobă declarația comună a Parlamentului și a Consiliului anexată la prezenta rezoluție;
3.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
4.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

Poziția Parlamentului European adoptată în primă lectură la 28 februarie 2024 în vederea adoptării Regulamentului (UE) 2024/... al Parlamentului European și al Consiliului privind indicațiile geografice pentru vin, băuturi spirtoase și produse agricole, precum și privind specialitățile tradiționale garantate și mențiunile facultative de calitate pentru produsele agricole, de modificare a Regulamentelor (UE) nr. 1308/2013, (UE) 2019/787 și (UE) 2019/1753 și de abrogare a Regulamentului (UE) nr. 1151/2012

(Întrucât s-a ajuns la un acord între Parlament şi Consiliu, poziţia Parlamentului corespunde cu actul legislativ final, Regulamentul (UE) 2024/1143.)









ANEXĂ LA REZOLUȚIA LEGISLATIVĂ
[bookmark: _GoBack]Declarație comună a Parlamentului European și a Consiliului cu ocazia adoptării Regulamentului (UE) 2024/1143[footnoteRef:4] [4:  	JO L, 2024/1143, 23.4.2024, ELI: http://data.europa.eu/eli/reg/2024/1143/oj.] 

Parlamentul European și Consiliul subliniază că toate procedurile referitoare la indicațiile geografice reglementate de prezentul regulament rămân în responsabilitatea exclusivă a Comisiei.
Parlamentul European și Consiliul menționează că Comisia poate fi asistată numai în ceea ce privește executarea sarcinilor administrative, dacă și în măsura în care acest lucru este posibil în temeiul cadrului juridic existent.
Pentru a asigura transparența, Comisia este îndemnată să informeze în fiecare an Parlamentul European și Consiliul cu privire la asistența primită în ceea ce privește exercitarea sarcinilor respective.

